kardosdrur/scandi-wiki huggingface dataset:
Æggekast

Æggekast kendes i varierende udgaver som en leg, der kan høre påsken til, men ikke nødvendigvis. Ordet kan også bruges om et demonstrativt angreb.

Man kaster med almindelige, rå hønseæg, der skal gribes, uden at de går i stykker. Det par, der kaster deres æg mellem sig flest gange i hel stand, har vundet. Man kan også give ét point for hvert æg, der klarer kastet uden at gå i stykker. På den nordfrisiske ø Sild kendes Æggekast som Aier smiten.

I en af varianterne drejer det sig om længdekast, og ægget opfanges i et lagen.

Ordet »æggekast« eller æggekastning anvendes også om at kaste æg (evt. rådne) efter personer eller andet mål som en holdningsmæssig demonstration. Der er også forekommet æggekast mod studenter ved deres studenterkørsel.

Referencer 

Påske
Spil og lege
Æg
Demonstrationer
Aier smiten

Aier smiten (nordfrisisk for Æggekast på tysk Eierwerfen) er en påsketradition på øen Sild, hvor den vinder, som kaster et påskeæg længst uden at bryde det ved stød. Ægget kan også rulles. Velegnede steder for at kaste eller rulle æg er steder med græs eller mos, f. eks ved Kejtum Klev eller Tinnumborg. Skikken kendes i Danmark som Æggekast og Æggerulning. Den findes også f. eks. i Østfrisland, hvor den kaldes for Eiertrullern.

Kilde 
 Harry Kunz og Thomas Steensen (Nordfriisk Instituut): Sylt-Lexikon, Neumünster 2022, s. 72

Påske
Sild (ø)
Før Marskkog

Før Marskkog (nordfrisisk: a fering maask) er et marskområde i den nordlige halvdel af øen Før. Det cirka 4.500 hektar store areal blev i 1500-tallet første gang omgivet af et sommerdige (→kog). Til trods for forekom der flere gange digebrud og oversvømmelser - såsom ved stormfloderne i 1634, 1718 og 1720. Området er præget af landbrug. Landsbyerne er typisk beliggende på øens sydlige gestland.

Kilde 
 Harry Kunz og Thomas Steensen: Föhr-Lexikon, Neumünster 2013, s. 109

Før
Rudolf Levy

Rudolf Levy (født 15. juli 1875 i Stettin, Provinz Pommern; død januar 1944 i Italien i nazisternes varetægt) var en tysk maler.

Levy fødtes i en jødisk købmandsfamilie. Efter fem år på det humanistiske gymnasium i Danzig var han 1890-92 i snedkerlære ("Schreinerlehre"), 1895 på kunsthåndværkerskolen i Karlsruhe ("Kunstgewerbeschule"), og fra 1897 studerede han maleri i München.

Levy tog 1903 til Paris og stiftede dér bekendtskab med de franske impressionister og havde kontakt med kredsen omkring "Café du Dôme"(de) og tilknytning til Academie Matisse som eksisterede 1907/08-1911.

Under 1. verdenskrig kæmpede Levy i Frankrig, og efter krigen flyttede han i begyndelsen af 1920'erne fra München til Berlin hvor han havde sin førte soloudstilling hos galleristen Alfred Flechtheim. Som medlem af bestyrelsen og juryen for Berliner Sezession deltog Levy i arbejdet med Sezession-udstillingerne, indtil han efter nazisternes 'Machtergreifung' og de tiltagende jødeforfølgelser fra 1933 måtte forlade Tyskland.
Der fulgte en periode med rejser: Nice, Rapallo, Mallorca og nogle måneder i USA. Han opholdt sig et par år til 1939 i den italienske by Ischia. De sidste år tilbragte han i Firenze.

December 1943 blev han narret af nazisterne der foregav at være kunstkøbere.
Han blev tilbageholdt på klosteret Le Murate(en) og døde under transport til eller i selve Auschwitz.

Levys værker blev 1937 placeret på listen over degenereret kunst, "Entartete Kunst".

Referencer

Eksterne henvisninger 

 Rudolf Levy af Vibeke Skov i Den Store Danske på lex.dk
 
 Værkfortegnelse hos Rudolf-levy.info 
 Biografi hos Rudolf-levy.de 
 Rudolf Levy. Biografi og tre værker − Museum 'Kunst der Verlorenen Generation', Salzburg, Österreich (verlorene-generation.com) 
 Rudolf Levy i Datenbank zum Beschlagnahmeinventar der Aktion "Entartete Kunst", Forschungsstelle "Entartete Kunst", FU Berlin

Kunstnere fra Tyskland
Personer fra Stettin
U.S. Bancorp

U.S. Bancorp er en amerikansk bankkoncern med hovedkvarter i Minneapolis, Minnesota. De udbyder en universal bankforretning og har 3.106 filialer.

U.S. Bancorp driver bank på et nationalt charter, som blev udstedt i 1863.

Referencer 

Banker fra USA
Etableret i 1850
Truist Financial

Truist Financial Corporation er en amerikansk bankkoncern med hovedkvarter i Charlotte, North Carolina. Virksomheden blev etableret i december 2019 ved en fusion mellem BB&T (Branch Banking and Trust Company) og SunTrust Banks. De har 2.781 filialer i 16 amerikanske delstater.

Referencer 

Banker fra USA
Etableret i 1872
PNC Financial Services

The PNC Financial Services Group, Inc. eller PNC er en amerikansk bank og finanskoncern med hovedkvarter i Pittsburgh, Pennsylvania. Datterselskabet PNC Bank driver bank i 28 delstater og har 2.629 filialer.

Referencer 

Banker fra USA
Finansielle servicevirksomheder fra USA
Etableret i 1982
Capital One

Capital One Financial Corporation er en amerikansk bankkoncern med hovedkvarter i McLean, Virginia. De har 755 filialer inklusive 30 cafélignende lokaliteter.

Referencer 

Banker fra USA
Etableret i 1994
BNY Mellon

The Bank of New York Mellon Corporation eller BNY Mellon er en amerikansk investeringsbank med hovedkvarter i New York City. BNY Mellon blev etableret i 2007 ved en fusion mellem Bank of New York og Mellon Financial Corporation.

Referencer 

Banker fra USA
Etableret i 2007
State Street Corporation

State Street Corporation er en amerikansk bank med hovedkvarter i Boston. Bankens forgænger Union Bank blev etableret i 1792.

Referencer 

Banker fra USA
Etableret i 1792
F9 (film)

F9 (også kendt som F9: The Fast Saga og internationalt som Fast & Furious 9) er en amerikansk actionfilm fra 2021 instrueret af Justin Lin efter et manuskript af Daniel Casey og Lin.

Handling 
Handlingen foregår 2 år efter handlingen i den forrige film, The Fate of the Furious. Dominic "Dom" Toretto (spillet af Vin Diesel) og hans bande skal redde verden ved at stoppe en plan fra Doms onde lillebror Jakob (spillet af John Cena).

Referencer

Eksterne henvisninger 
 

Amerikanske film fra 2021
Actionfilm fra USA
Engelsksprogede film
The Fast and the Furious
Bent Sørensen (skakspiller)

Bent Sørensen (født 20. oktober 1943, død 3. marts 2022) var en dansk skakspiller og politiker.

Skakspiller 

I 1993 blev Sørensen stormester i korrespondanceskak.

Han opnåede skaktitlen international mester som 72-årig i 2016 da han fik tredjepladsen ved senior-EM i Armeniens hovedstad Jerevan. I 2011 og 2016 blev han dansk mester i seniorskak.

Han opnåede 5 danmarksmesterskaber i holdskak med Nordre Skakklub i Aarhus og 2 andenpladser med Nørresundby Skakklub.

Sørensen deltog også i organisatorisk arbejde i skakverdenen. Han var medlem af Nørresundby Skakklubs bestyrelse, formand for Dansk Skak Unions 7. hovedkreds (Nordjylland) og skakunionens seniorchef i 2010'erne. Han arrangerede mindeturneringer for Bent Larsen efter dennes død.

Politiker 

Sørensen var byrådsmedlem for Socialdemokratiet i Hals Kommune fra 1982 og var borgmester i kommunen fra 1998 til den blev nedlagt ved udgangen af 2006.  Han blev valgt til regionsrådet i Region Nordjylland ved det første regionsrådsvalg i 2005 og var gruppeformand for Socialdemokratiets regionsrådsgruppe.

Personligt 

Bent Sørensen blev født i 1943 i Klim Fjordholme vest for Fjerritslev (Han Herred) og voksede op i Thy. Han var cand.scient i matematik og fysik fra Aarhus Universitet og underviste i de to fag på Aalborg Katedralskole fra 1973 til 1997. Han stoppede som gymnasielærer da han blev borgmester i Hals. Han døde i Nørresundby i 2022 efter længere tids sygdom.

Referencer

Eksterne henvisninger 

Skakspillere fra Danmark
Tidligere borgmestre fra Danmark
Borgmestre fra Socialdemokraterne
Regionsrådsmedlemmer fra Socialdemokratiet
Caraș

Caraș (på rumænsk) eller Karaš (på serbisk, også kyrillisk: Караш) er en 110 km lang flod i Banatet, grænseregionen i Vojvodina i Serbien og Rumænien og en venstre biflod til Donau. Karaš afvander et område på 1.400 km2 og selvom den er blevet kanaliseret, er den ikke sejlbar.

Navn 
I romertiden var floden kendt som Apo, fra et thrakisk ord, der betyder "vand". Det ungarske navn er Karas.

Rumænien 
Caraș stammer fra Aninabjergene, nordøst for byen Anina, tæt på kilderne til floderne Bârzava og Nera. Den løber 50 km mod nord gennem Rumænien, før den drejer mod sydvest ved byen Carașova, hvor det modtager mange korte bifloder, især den venstre biflod til Lișava, og passerer derefter mange landsbyer (bl.a. Giurgiova, Ticvaniu Mare, Grădinari, Vărădia, Mercina, Vrani) før den kommer ind i den serbiske provins Vojvodina. I Rumænien er dens længde 79 km og dens afvandingsareal er 1.280 km2.

Serbien 
Lige efter at have krydset grænsen modtager Karaš sine to store bifloder, Borugu fra højre og Vicinic fra venstre. Den passerer landsbyerne Kuštilj, Vojvodinci, Dobričevo, Straža og Jasenovo og når den østlige side af Deliblatska Peščara- og Dumača- bakken, den østligste side af Zagajica-bakkerne. Fra dette sted kanaliseres Karaš og indarbejdes i den sidste del af Donau-Tisa-kanalen. Den løber langs landsbyerne Dupljaja, Grebenac, Kajtasovo og Banatska Palanka, før den ender sine 60 kilometers løb gennem Serbien, og munder ud i Donau nær landsbyen Stara Palanka, overfor turiststedet Ram.

Eksterne henvisninger 

 Mala Prosvetina Enciklopedja, tredje udgave (1985); Prosveta;
 Jovan Đ. Marković (1990): Enciklopedijski geografski leksikon Jugoslavije ; Svjetlost-Sarajevo;

Vandløb i Rumænien
Floder i Serbien
Donaus bifloder
Domenick Lombardozzi

Domenico " Domenick " Lombardozzi (født 25. marts 1976) er en amerikansk skuespiller. Han er bedst kendt for at spille Herc i The Wire, og er samtidig også kendt for sine roller i A Bronx Tale (1993), Entourage og The Irishman (2019).

Karriere 
Lombardozzi blev castet i sin første rolle i en alder af sytten, da Robert De Niro castede ham i A Bronx Tale. Han er kendt for at medvirke i A&amp;E tv-serien Breakout Kings og for sine roller som gangsteren Tony Salerno i Martin Scorsese 's The Irishman (2019), som brandmand i Judd Apatows The King of Staten Island, men er stadig bedst kendt som Herc i The Wire (2002-2008).

Filmografi

Film

Referencer 

Italiensk-amerikanere
Matty Cash

Matthew Stuart Cash (født d. 7. august 1997) er en polsk-engelsk professionel fodboldspiller, som spiller for Premier League-klubben Aston Villa og Polens landshold.

Baggrund 
Matty Cash er søn af den tidligere professionelle fodboldspiller Stuart Cash. Cash har polsk afstamning fra sin mors side, og efter at det polske landshold vidste interesse for ham, ansøgte han om polsk statsbogerskab, som han blev givet i oktober 2021.

Klubkarriere

Nottingham Forest 
Cash kom igennem ungdomsakademiet hos Nottingham Forest. Hans professionelle debut kom dog ikke med Forest, men i stedet med Dagenham & Redbridge i marts 2016 da han var lånt til klubben på kortvarig basis. Hans debut med Forest kom i august 2016, og han imponerede stort med det samme. Han blev herfra hurtigt etableret som en fast mand på holdet.

Cash blev i 2019-20 sæsonen kåret som årets spiller i klubben.

Aston Villa 
Cash skiftede i september 2020 til Aston Villa. Han blev i 2021-22 sæsonen kåret som årets spiller i klubben.

Landsholdskarriere 
Efter at Cash var blevet givet polsk statsbogerskab blev han inkluderet på landsholdet, og gjorde sin debut for det polske landshold den 12. november 2021.

Titler 
Individuelle

 Nottingham Forest Sæsonens spiller; 1 (2019-20)
 Aston Villa Sæsonens spiller: 1(2021-22)

Kilder

Eksterne henvisninger 

 

Fodboldspillere fra England
Fodboldspillere fra Polen
Fodboldlandsholdsspillere fra Polen
Fodboldspillere fra Nottingham Forest F.C.
Fodboldspillere fra Dagenham & Redbridge F.C.
Fodboldspillere fra Aston Villa F.C.
Deltagere ved verdensmesterskabet i fodbold 2022
Blonde Lily

Blonde Lily er en amerikansk stumfilm fra 1920 af Joseph Henabery.

Medvirkende 
 Louise Glaum som Mary Norwood
 Matt Moore som Lloyd Norwood
 William Conklin som Joe the Swell
 Noah Beery som Jack Frost
 Jack Nelson som Pussyfoot Connor
 Arthur Millett som William B. Ashford
 Peggy Pearce som Goldie Lewis

Referencer

Eksterne henvisninger 

 

Stumfilm fra USA
Amerikanske film fra 1920
Dramafilm fra USA
Bavnehøj Skole (København)

Bavnehøj Skole er en københavnsk skole der ligger i Sydhavnen tæt ved Sydhavn Station og som Natalie Zahles Vej nummer 9. 
Skolebygningen blev bygget i 1930.
Skolens distrikt omfatter Sydhavnen og Valby og den har cirka 450 elever.

Referencer 

Uddannelsesinstitutioner i København
Kampkniv

En kampkniv er en kniv, der er designet udelukkende til militær brug og primært beregnet til nærkamp.

Siden udfasningen af skyttegravskrig er de fleste kampknive også blevet designet til anden brug som f.eks. at hugge vegetation væk, åbne ammunitionskasser osv. udover deres oprindelige formål som kampvåben. Dr bliver derfor nogle gange omtalt som "fighting-utility knives" Knive det udelukkende er designet til anden brug en for militæret omtales normalt som ders primære rolle som eksempelvis hobbykniv eller overlevelseskniv.

Referencer

Eksterne henvisninger 

Knivvåben
Unilin

Unilin er en belgisk producent af spånplader- og laminat, som har hovedkvarter i Wielsbeke. De har ca. 2.300 ansatte og en omsætning på over 2 mia. euro. Virksomheden er opdelt i Unilin Decor og Unilin Flooring. Siden 1990 har Unilin markedsført laminatgulvmærket Quick-Step.

Referencer 

Fremstillingsvirksomheder fra Belgien
Etableret i 1960
Sidevåben

Et sidevåben er et våben, normalt en pistol, men nogle gange en kniv, daggert, sværd, bajonet eller andet meleevåben, der bæres på kroppen i et hylster (for en pistol eller revolver) eller en skede (når der er tale om blankvåben) der gør våbnet nemt at komme til og bruge. Et sidevåben er normalt en del af udstyret til en militærofficer, og kan også bares af politiolk. Normalt vil uniformeret personale bære deres sidevåben fuldt synligt, mens undercover-personel vil gemme deres sidevåben under tøjet. Et sidevåben kan bæres som eneste våben eller være reserve til et primært våben som en riffel, shotgun eller maskinpistol.

Referencer

Eksterne henvisninger 

Skydevåben
Håndvåben
Lorenzo Massa

Lorenzo Massa (født 5. juli 1979) er professor ved Aalborg University Business School, hvor han også er leder af Business Design Lab . Hans forskningsområde er mødet mellem strategi, innovation og bæredygtighed og han er rådgiver i strategi og innovation for virksomheder på tværs af brancher.

Uddannelse og karriere 
Lorenzo Massa er uddannet i maskinteknik fra Dublin Institute of Technology (B.Eng.) og University of Genoa (M.Sc. Eng.). Han har en master og en Ph.d. i management fra IESE Business School 

Før han blev ansat ved Aalborg Universitet, var han ansat ved École Polytechnique Fédérale de Lausanne (EPFL) med en dobbelt ansættelse som formand for Corporate Strategy and Innovation og som formand for Green Economy and Resource Governance. Før det var han ansat ved Wien University of Economics and Business (WU) ved department of Strategy Innovation and Management Control.

Han er medlem af ekspertgruppen (Innovation) World Economic Forum og adjunct faculty for executive education EPFL, Lausanne (Schweitz) og ved the Bologna Business School (BBS), Bologna, (Italien). Han sidder i bestyrelsen ved EPFL based Innovation Forum Lausanne (IFL) og den strategiske rådgivende konsulentvirksomhed NieW, som har fokus på innovation. 

Lorenzo Massa vandt i 2016 “Scholarly Impact Award” fra Journal of Management med afhandlingen “Business Model: Recent Development and Future Research”, som er skrevet sammen med kollegaerne Cris Zott (IESE) og Raffi Amit (Wharton). Hans forskning er blandt andet publiceret i Academy of Management Annals, Journal of Management, Oxford Encyclopedia of Business and Management og Oxford Handbook of Innovation Management.

Referencer 

Professorer fra Aalborg Universitet
E pluribus unum

E pluribus unum – Latin for "Ud af mange, én" (også oversat som "Én ud af mange" eller "Én fra mange") – er et traditionelt motto for De Forenede Stater, prydende Storseglet (engelsk: Great Seal) samme med Annuit cœptis (Latin for "han godkender det tilkendegivende) [bogstaveligt 'ting tilkendegivet']") og Novus ordo seclorum (Latin for "Tidernes nye orden"), som pryder bagsiden af Storseglet; dets inddragelse på seglet blev godkendt i et lovforslag fra den amerikanske kongres i 1782.

Mens dets status som nationalmotto i mange år var uofficiel, bliver E pluribus unum fortsat anset som USA's de facto motto fra dets tidlige historie. Med tiden vedtog Kongresen et lovforslag i 1956 (H. J. Resolution 396), der gjorde In God We Trust (Vi sætter vor lid til Gud) til det officielle motto.

At udtrykket "E pluribus unum" har 13 bogstaver gør dets brug symbolsk for de 13 oprindelige stater, som de 13 striber på det amerikanske flag.

USA
Nationale symboler
Canterbury-hjelmen

Canterbury-hjelmen er en hjelm fra jernalderen, der blev fundet på en mark nær Canterbury, Kent, England, i december 2012. Den er fremstillet af bronze og er en af de få jernalderhjelme, der er blevte fundet i Storbritannien. Hjelmen befinder sig i øjeblikket på British Museum i London, hvor den bliver konserveres. Den blev fundet af en anonym detektorfører, der fandt den sammen med en broche i jern og en nål, og det antages at den har indeholdt en pose med kremeret menneske.

Se også 
Meyrick-hjelmen
Waterloo-hjelmen

Referencer 

Arkæologiske fund fra Storbritannien
Hjelmen
Oldsager fra Jernalderen
Genstande på British Museum
Hjelme
Soudal

Soudal er en belgisk virksomhed med hovedkvarter i Turnhout. De producerer fugemasse i silikone, polyurethan og acryl; polyurethan-skum og lim. I 2021 havde de en omsætning på 1,1 mia. euro og 3.654 ansatte.
Virksomheden ejes af Vic Swerts, som grundlagde den i 1966.

Siden 2014 har Soudal været hovedsponsor for cykelholdet Lotto-Soudal.

Referencer 

Fremstillingsvirksomheder fra Belgien
Etableret i 1966
Wandsworth-skjoldet

Wandsworth-skjoldet er en cirkulær skjoldbule fra jernalderen, der er dekoreret i La Tène-stil, der blev fundet i Themsen ved Wandsworth i London på et tidspunkt før 1849. Der blev fundet et andet ukomplet skjoldbeslag kaldet Wandsworth-maskeskjoldet på samme tid i forbindelse med uddybning af Themsen. Begge skjolde befinder sig i dag på British Museum. Det blev præsenteret for Royal Archaeological Institute af William English i december 1849.

Wandsworth-skjoldet er dateret til 2. århundrede f.v.t., og maskeskjoldet er dateret til slutningen af 3. århundrede f.v.t. Den store optryk-dekoration på Wandsworth-skjoldet består af to fugle med udstrakte vinger og lange halefjer, og professor emeritus i europæisk arkæologi på University of Oxford Barry Cunliffe betragter det for at være "blandt mesterværkerne inden for britisk keltisk kunst.

Skjoldet er 33 cm i diameter og kan være den centrale del af et aflangt skjold i stil med Battersea-skjoldet.

Se også 
 Battersea-skjoldet
 Waterloo-hjelmen

Referencer 

Arkæologiske fund fra Storbritannien
Oldsager fra Jernalderen
Genstande på British Museum
Skjolde
Themsen
Witham-skjoldet

Witham-skjoldet er et bronzeskjold fra jernalderen, der er dekoreret i La Tène-stil. Det er dateret til 300-tallet .f.v.t, og blev fundet i floden Witham i nærheden af Washingborough og Fiskerton i Lincolnshire, England i 1826. Yderligere udgravninger på et nærliggende sted havde allerede afsløret pælemærker der blev fortolket som dæmningsvej, og der var fundet artefakter som sværd, spyd og dele af et menneskekranie med sværdfragment siddende i. Skjoldet er i dag udstillet på British Museum i London.

Det er 113 cm langt.

Se også 
 Battersea-skjoldet
 Waterloo-hjelmen
 Wandsworth-skjoldet
 Keshcarrigan-skålen

Referencer

Eksterne henvisninger 

Arkæologiske fund fra Storbritannien
Oldsager fra Jernalderen
Genstande på British Museum
Skjolde
Imelda May

Imelda Mary Higham (født Imelda Mary Clabby, 10. juli 1974), kendt under kunstnernavnet Imelda May, er en irsk sanger, sangskriver og multiinstrumentalist. Hun er primært kendt som sanger, men spiller også bodhrán, guitar, basguitar og tamburin. Hun spiller særligt rockabillymusik, men hun er også blevet sammenlignet med kvindelige jazzsangere som Billie Holiday.

Hun er født og opvokset i The Liberties-området i Dublin. Hun begyndte sin musikalske karriere i en alder af 16 år, hvor hun optrådte med lokale bands og musikere. Hun dannede sit eget band i 2002 og udgav sit debutalbum, No Turning Back. Efter udgivelsen flyttede hun til London med sin daværende mand, guitaristen Darrel Higham.

Efter en optræden i BBC's musikprogram Later... with Jools Holland i 2008, udgav hun sit andet album, Love Tattoo (2009). Hun samarbejdede og turnerede med en række kunstnere efter udgivelsen. Hendes tredje album, Mayhem, blev udgivet i 2010 og det blev nomineret til Choice Music Prize. Hendes fjerde studiealbum, Tribal, udkom i 2014 og hendes femte album, Life Love Flesh Blood, i 2017. Den 16. april 2021 udkom hendes sjette studiealbum, 11 Past the Hour, der inkluderer en duet med Noel Gallagher og en duet med Ronnie Woods.

Diskografi 
 No Turning Back (2003)
 Love Tattoo (2008)
 Mayhem (2010)
 Tribal (2014)
 Life Love Flesh Blood (2017)
 11 Past the Hour (2021)

Hæder

Referencer

Eksterne henvisninger 

 

Sangere fra Irland
Personer fra Dublin
Kentish Town

Kentish Town er et område i det nordvestlige London, England i London Borough of Camden, umiddelbart nord for Camden Town. Det ligger mindre end 6 km fra det centrale London, og Kentish Town har gode transportforbindelser. Det ligger tæt på det store grønne område Hampstead Heath. 

Bydele i London
Cepsa

Compañía Española de Petróleos, S.A.U. eller Cepsa er et spansk multinationalt olie- og gasselskab. De har aktiviteter i flere europæiske lande samt Algeriet, Canada, Colombia, Marokko, Brasilien og Panama. De producerer ca.  og har 3 olieraffinaderier med en årlig kapacitet på 21 mio. tons.

Cepsa blev etableret som en privat virksomhed i 1929. Den blev ledet af Francisco Recasens og deres første raffinaderi var lokaliseret på Tenerife.

Referencer 

Energivirksomheder fra Spanien
Etableret i 1929
Camden Town

Camden Town, ofte blot forkortet til Camden, er et distrikt i det nordvestlige London, England, omkring 4 km nord for Charing Cross. Historisk har det ligget i Middlesex, og det er administrationcentrum for London Borough of Camden, og identificeres i London Plan som et af de 34 store område i Greater London.

Camden Town blev udlagt til beboelse i 1791, og var oprindeligt en del af herregården i Kentish Town og sognet St Pancras. Camden Town blev et vigtigt område i den tidlige udvikling af jernbanenetværket, der forstærkede områdets placering på London kanalnetværk. Områdets industrielle økonomiske base er blevet erstattet af serviceindustrier som detailhandel, turisme og underholdning. Området har gademarkeder, som Camden market, og spillesteder, som bl.a. The Roundhouse, der er stærkt associeret med alternativ kultur.

Referencer 

Camden
B&B Hotels

B&B Hotels er en fransk value-for-money hotelkæde. Den blev etableret i Brest, Bretagne i 1990 og har siden udvidet til 14 europæiske lande. I 2022 havde de 650 hoteller, inklusive 352 hoteller i Frankrig og 153 hoteller i Tyskland.

Referencer 

Hoteller i Frankrig
Etableret i 1990
Cabinn Hotels

Cabinn Hotels er en dansk value for money hotelkæde med 11 hoteller i seks af de største byer i Danmark: Seks i København, et i Aarhus, et i Odense, et i Aalborg, et i Esbjerg og et i Vejle. Cabinn Hotels blev etableret i 1990 af Niels Fennet, der også er ejer af virksomheden og Fredensborg Store Kro.

Referencer 

Hotelkæder i Danmark
Etableret i 1990
The Waldorf Hilton (London)

The Waldorf Hilton, London, tidligere kendt som Waldorf Hotel, er et historisk hotel i Aldwych, London. Det er en del af hotelkæden Hilton Hotels & Resorts. Hotellet blev oprindeligt etableret i 1908 af William Waldorf Astor, der var medlem af den prominente Astor-familie. Hotellet rummer 298 værelser inklusive 19 suiter.

Se også 
 Hoteller i London

Referencer

Eksterne henvisninger 

 

Hoteller i England
Bygninger, konstruktioner og anlæg i London
Etableret i 1908